**Informatīvais ziņojums**

**„Par projekta Nr.2010/0239/2DP/2.1.1.3.2/10/IPIA/VIAA/001 „Vienotā nacionālas nozīmes Latvijas akadēmiskā pamattīkla zinātniskās darbības nodrošināšanai” ilgtspēju”**

1. **Informatīvā ziņojuma izstrādes mērķis un pamatojums**

Izglītības un zinātnes ministrija (turpmāk – ministrija) ir sagatavojusi informatīvo ziņojumu „Par projekta Nr.2010/0239/2DP/2.1.1.3.2/10/IPIA/VIAA/001 „Vienotā nacionālas nozīmes Latvijas akadēmiskā pamattīkla zinātniskās darbības nodrošināšanai” ilgtspēju” (turpmāk – informatīvais ziņojums), kura mērķis ir piedāvāt Vienotā nacionālas nozīmes Latvijas akadēmiskā pamattīkla zinātniskās darbības nodrošināšanai (turpmāk – Akadēmiskais tīkls) ilgtspējas scenāriju pēc attiecīgā projekta noslēguma.

Informatīvais ziņojums izstrādāts saskaņā ar Ministru kabineta 2010.gada 2.februāra sēdes protokollēmuma “Noteikumu projekts “Noteikumi par darbības programmas “Uzņēmējdarbība un inovācijas” papildinājuma 2.1.1.3.2.apakšaktivitāti "Informācijas tehnoloģiju infrastruktūras un informācijas sistēmu uzlabošana zinātniskajai darbībai””” (prot.Nr.6 49.§) 3.punktu, kas paredz ministrijai līdz 2014.gada 30.jūnijam izvērtēt nepieciešamību veikt grozījumus Ministru kabineta 2009.gada 10.novembra noteikumos Nr.1316 „Bāzes finansējuma piešķiršanas kārtība valsts zinātniskajiem institūtiem, valsts augstskolām un valsts augstskolu zinātniskajiem institūtiem”, lai sekmētu 2.1.1.3.2.apakšaktivitātes „Informācijas tehnoloģiju infrastruktūras un informācijas sistēmu uzlabošana zinātniskajai darbībai” ietvaros īstenotā projekta rezultātu uzturēšanu vismaz 10 gadus pēc minētā projekta pabeigšanas. Ja nepieciešams, grozījumus minētajā normatīvajā aktā iesniegt Ministru kabinetā līdz 2014.gada 31.decembrim.

Minētais uzdevums šobrīd attiecināms uz Ministru kabineta 2013.gada 12.novembra noteikumiem Nr.1316 „Kārtība, kādā aprēķina un piešķir bāzes finansējumu zinātniskajām institūcijām”.

1. **Akadēmiskā tīkla izveides un uzturēšanas finansēšanas pieeja**

 Akadēmiskais tīkls Latvijā savienos galvenos pētniecības un izglītības centrus un iestādes, un izveido pieslēgumu Eiropas akadēmiskajiem tīkliem, un nodrošina pieejas iespēju citām izglītības institūcijām atbilstoši Eiropas Savienības vienotās pētniecības telpas (ERA) politisko dokumentu nostādnēm. Tas tiks izveidots par ERAF līdzekļiem un tā uzturēšana pēc projekta beigām tiek plānota no valsts budžeta un iesaistīto partneru finansējuma. Tāpēc ir piedāvāts paredzēto valsts budžeta finansējuma daļu segt no piešķirtā zinātnisko institūtu bāzes finansējuma.

 Ministrija īsteno Akadēmiskā tīkla projektu, šobrīd sadarbojoties ar 48 zinātnisko institūciju reģistrā reģistrētām zinātniskajām institūcijām (Latvijas Universitāte, Rīgas Tehniskā Universitāte, Latvijas Lauksaimniecības universitāte, Organiskās sintēzes institūts, Elektronikas un datorzinātņu institūts, u.c. Rīgas un reģionālās augstskolas un zinātniskie institūti), lai izveidotu modernu informācijas un komunikāciju tehnoloģiju infrastruktūru zinātniskās darbības un pētniecības nodrošināšanai, t.sk.:

1. Jaudīgu maģistrālo datu pārraides tīklu, kas savienos Rīgas un reģionālos centrus, nodrošinot iespēju tam pieslēgt projekta partnerus - zinātniskās un akadēmiskās institūcijas, un to “Kampusu” (CAMPUS) datu pārraides tīklus, lai institūciju zinātniekiem, akadēmiķiem, studentiem u.c., nodrošinātu piekļuvi Akadēmiskā tīkla koplietošanas resursiem un pakalpojumiem;
2. Koplietošanas datu centru, kurā tiks nodrošināta iespēja projekta partneriem mūsdienu prasībām atbilstošos apstākļos izvietot savas iekārtas;
3. Modernizētu starptautiskā GEANT pieslēguma iekārtas, lai nodrošinātu savienojuma izveidi ar Akadēmisko datu pārraides tīklu;
4. Izveidotu Nacionālo zinātniskās darbības portālu, izveidojot papildus nepieciešamos reģistrus un nodrošinot datu apmaiņu ar esošajiem reģistriem, lai vienuviet apkopotu informāciju par zinātniskajām institūcijām, zinātniskās darbības veicējiem, projektiem, kā rezultātā tiktu atvieglota zinātniskās darbības informācijas savākšana un uzlabotas tās izmantošanas iespējas, samazinot arī administratīvo slogu, kas saistīts ar zinātniskās darbības pārskatu, projektu pieteikumu u.c. informācijas iesniegšanu, apkopošanu un apstiprināšanu;
5. Visiem projekta partneriem nodrošināta piekļuve daudznozaru zinātniskās literatūras datu bāzei Science Direct un citēšanas indeksu datu bāzei Scopus,
6. Pilnveidota un modernizēta projekta partneru IKT infrastruktūra, t.sk., CAMPUS datu pārraides tīklu iekārtu modernizēšana, skaitļošanas aparatūras, zinātniskās programmatūras, piekļuves licenču iegāde specializētajām zinātniskās literatūras datu bāzēm u.c.

Ņemot vērā plānotās zinātnisko institūciju strukturālās reformas, projektā iesaistīto partneru skaits var mainīties.

Akadēmiskā tīkla izveidei plānotas investīcijas aptuveni 15 milj. EUR apmērā, no kurām aptuveni puse ir paredzētas visu projekta partneru koplietošanas infrastruktūras izveidei (Akadēmiskā tīkla maģistrālā datu pārraides tīkls, Akadēmiskā tīkla koplietošanas datu centrs, daudznozaru literatūras datu bāzes Science Direct un Scopus, Nacionālais zinātniskās darbības portāls).

Izvērtējot Akadēmiskā tīkla koplietošanas infrastruktūras uzturēšanas un darbināšanas finansēšanas pieejas iespējas, tika konstatēts, ka efektīvākais veids ir to veikt, izmantojot centralizētu valsts budžeta finansējumu. Tādejādi, būs iespējams nodrošināt piekļuvi Akadēmiskā tīkla koplietošanas infrastruktūrai visiem projekta sadarbības partneriem – Akadēmiskā tīkla pakalpojumu lietotājiem uz līdzvērtīgiem nosacījumiem, kā arī centralizēti plānot un veikt turpmāko Akadēmiskā tīkla koplietošanas infrastruktūras un pakalpojumu attīstību. Savukārt projekta partneru infrastruktūrā veiktajiem ieguldījumiem uzturēšana tiks veikta no pašu partneru finansējuma avotiem.

1. **Akadēmiskā tīkla infrastruktūras pārvaldības organizatoriskā struktūra un uzturēšanas izmaksu segšanas principi**

Pārvaldības principi ir apstiprināti Projekta vadības grupā un saskaņoti ar Projekta uzraudzības padomi 2013.gada decembrī.

Akadēmiskā tīkla ietvaros izveidotā infrastruktūra iedalās koplietošanas infrastruktūrā, starpniekinstitūciju infrastruktūrā un akadēmiskās institūcijas infrastruktūrā.

**3.1. Infrastruktūras uzturēšanas izmaksu segšanas principi**

*1.tabula.* Koplietošanas un starpniekinstitūcijas infrastruktūras uzturēšanas izmaksu segšanas principi

|  |  |  |
| --- | --- | --- |
| **N.p.k.** | **Nosaukums** | **Uzturēšanas izmaksu segšanas principi** |
| 1 | Akadēmiskā tīkla maģistrālā datu pārraides tīkla risinājuma ieviešana, t.sk. projekta partneru telpās izvietoto maģistrālā tīkla piekļuves punktu izveide. | Maģistrālā datu pārraides tīkla uzturēšanu nodrošina ministrija. Uzturēšanas izmaksu segšanu nodrošina ministrija no valsts budžeta līdzekļiem. |
| 2 | Ministrijas koplietošanas un koplietošanas datu centra izveide | Koplietošanas un koplietošanas datu centra uzturēšanu veic ministrija. Uzturēšanas izmaksas sedz datu centra lietotāji, proporcionāli to saņemto pakalpojumu pašizmaksai (elektroenerģijas, darba spēks, telpas, transports, u.c. izmaksas), kur cenas noteikšanas metodoloģiju apstiprina padome). |
| 3 | Piekļuves nodrošināšana daudznozaru zinātniskās literatūras datu bāzēm Science Direct un Scopus | Piekļuves nodrošināšana daudznozaru zinātniskās literatūras datu bāzēm Science Direct un Scopus uzturēšanu nodrošina ministrija. Uzturēšanas izmaksu segšanu nodrošina ministrija no valsts budžeta līdzekļiem. |
| 4 | Nacionālā zinātniskās darbības portāla izveide | Nacionālā zinātniskās darbības portāla uzturēšanu nodrošina ministrija. Uzturēšanas izmaksu segšanu nodrošina ministrija no valsts budžeta līdzekļiem. |
| 5 | GEANT pieslēguma Eiropas un starptautiskajiem akadēmiskajiem tīkliem iekārtu modernizēšana | GEANT pieslēguma Eiropas un starptautiskajiem akadēmiskajiem tīkliem iekārtu uzturēšanu veic LU Matemātikas un informātikas institūts. Uzturēšanas izmaksas sedz lietotāji, proporcionāli to saņemtajiem proporcionāli to saņemto pakalpojumu pašizmaksai (elektroenerģijas, darba spēks, telpas, transports, u.c. izmaksas), kur cenas noteikšanas metodoloģiju apstiprina padome). |
| 6 | Skaitļošanas resursu un datu glabātuvju iegāde | Skaitļošanas resursu un datu glabātuvju uzturēšanu veic starpniekinstitūcija. Uzturēšanas izmaksas sedz lietotāji, proporcionāli to saņemto pakalpojumupašizmaksai (elektroenerģijas, darba spēks, telpas, transports, u.c. izmaksas), kur cenas noteikšanas metodoloģiju apstiprina padome). |
| 7 | Nozaru datubāzes JSTOR, IEEE, SCIFINDER | Nozaru datubāzu JSTOR, IEEE, SCIFINDER uzturēšanu veic pamatlietotāji. Uzturēšanas izmaksas sedz pamatlietotāji. |
| 8 | Koplietošanas programmatūras iegāde pētnieciskās darbības veikšanai | Koplietošanas programmatūras uzturēšanu veic starpniekinstitūcija. Uzturēšanas izmaksas sedz lietotāji, proporcionāli to saņemto pakalpojumupašizmaksai (elektroenerģijas, darba spēks, telpas, transports, u.c. izmaksas), kur cenas noteikšanas metodoloģiju apstiprina padome). |
| 9 | Integrētās apmācību vides izveide | Integrētās apmācību vides uzturēšanu veic starpniekinstitūcija. Uzturēšanas izmaksas sedz lietotāji, proporcionāli to saņemto pakalpojumupašizmaksai (elektroenerģijas, darba spēks, telpas, transports, u.c. izmaksas), kur cenas noteikšanas metodoloģiju apstiprina padome). |
| 10 | Mobilitātes un autentifikācijas risinājumu zinātnei un izglītībai iegāde un ieviešana | Mobilitātes un autentifikācijas risinājumu uzturēšanu veic starpniekinstitūcija. Uzturēšanas izmaksas sedz Akadēmiskā tīkla starpniekinstitūcija (individuālā institūciju infrastruktūra, par EDUROAM autentifikācijas risinājuma lietošanu maksa netiek prasīta). |

Akadēmiskās institūcijas infrastruktūra sastāv no CAMPUS infrastruktūras, tajā skaitā bezvadu piekļuves tīkla un aparatūras datu pārraides un apstrādes tīkla pētniecības laboratoriju vajadzībām. Akadēmiskās institūcijas infrastruktūru uztur un uzturēšanas izmaksas sedz institūcija, kurā šī infrastruktūra ir izvietota.

**3.2. Infrastruktūras pārvaldības organizatoriskā struktūra**

Akadēmiskā tīkla vadība tiek organizēta divos līmeņos:

1. Stratēģiskais vadības līmenis – šajā līmenī tiek izskatīti, analizēti stratēģiska rakstura jautājumi un tiek pieņemti konceptuāli lēmumi par Akadēmiskā tīkla ilgtspēju un attīstību. Šī vadības līmeņa funkcijas pilda Akadēmiskā tīkla uzraudzības Padome.
2. Operatīvās vadības līmenis – šajā līmenī tiek īstenota ikdienas Akadēmiskā tīkla pakalpojumu vadība – sniegti Akadēmiskā pakalpojumi (slēgti līgumi par pakalpojumu piegādi, uzraudzīta kvalitāte, apkalpoti lietotāji, utt.), plānota un nodrošināta pakalpojumu attīstība. Šī vadības līmeņa funkcijas pilda ministrija un starpniekinstitūcijas, atbilstoši šī dokumenta 1. tabulā noteiktajam kompetenču dalījumam.

**3.3. Akadēmiskā tīkla uzraudzības padome**

 Pēc projekta īstenošanas, projektu vadības grupas un uzraudzības padomes funkciju pārņemšanai ir jāveido Akadēmiskā tīkla uzraudzības padome (turpmāk tekstā - Padome).

 Padomes juridiskā forma – Izglītības un zinātnes ministram pakļauta organizatoriska vienība un Padomes nolikums tiek apstiprināts Ministru kabinetā. Padomi vada tās priekšsēdētājs, kas ir ministrijas iecelta atbildīgā amatpersona un Padomes sastāvu veido koplietošanas infrastruktūras lietotāju pārstāvji, nodrošinot 25% balsu Latvijas Universitātei, 25% balsu Rīgas Tehniskajai universitātei, 25% Valsts zinātniskajiem institūtiem un 25% citām zinātniskajām institūcijām. Padomes priekšsēdētājs, ministrijas pārstāvis, Padomē piedalās bez balss tiesībām. Lēmumus Padome pieņem ar balsu vairākumu un ministrijai ir veto tiesības.

 Akadēmisko institūciju nominētos pārstāvjus dalībai Padomē apstiprina izglītības un zinātnes ministrs ar rīkojumu. Padomes lēmumi ir saistoši Akadēmiskā tīkla starpniekinstitūcijām, pakalpojumu sniedzējiem un infrastruktūras lietotājiem.

Padomes kompetencē būtu pieņemt lēmumus, kas saistīti ar koplietošanas infrastruktūras attīstības stratēģiju un pārvaldību, tajā skaitā:

1. Noteikt koplietošanas infrastruktūras pakalpojumu grozu;
2. Noteikt kārtību koplietošanas resursu pieejamības nodrošināšanas principus, prioritātes;
3. Sagatavot priekšlikums koplietošanas infrastruktūras tālākai attīstībai.
4. Izvērtēt un apstiprināt Akadēmiskā tīkla darbības stratēģiju;
5. Apstiprināt Akadēmiskā tīkla pakalpojumu cenu noteikšanas metodiku;
6. Uzraudzīt Akadēmiskā tīkla pakalpojuma sniedzēja darbību, rīkojot nepieciešamās sanāksmes, izskatot būtiskus darbības jautājumus.
7. **Akadēmiskā tīkla ilgtspējas nodrošināšanai pēc projekta noslēguma nepieciešamie finanšu līdzekļi un to pamatojums**

Projektā tiek plānots ieviest šādus centralizēti pārvaldāmus risinājumus, kuru finansēšana pēc projekta ir jānodrošina centralizēti (nevis katrai institūcijai atsevišķi) no zinātnes bāzes finansējuma:

1. Daudznozaru zinātniskā datu bāze Science Direct (2011.gada decembrī noslēgts līgums par datu bāzes licences abonēšanu no līdz 31.12.2016., nodrošinot piekļuvi visiem sadarbības partneriem), kuras licences abonēšana pēc projekta tiek veikta centralizēti (valsts budžeta finansējums);
2. Citēšanas indeksu datu bāze Scopus (2011.gada decembrī noslēgts līgums par datu bāzes licences abonēšanu līdz 31.12.2016., nodrošinot piekļuvi visiem sadarbības partneriem), kuras licences abonēšana pēc projekta tiek veikta centralizēti (valsts budžeta finansējums);
3. Akadēmiskais datu pārraides tīkls (2014.gada augustā pabeigta iepirkuma procedūra un uzsākta līguma parakstīšanas procedūra);
4. Koplietošanas akadēmisko datu centrs (2014.gada martā pabeigta iepirkuma procedūra, līguma slēgšana tiks veikta līdz ar līguma par Akadēmiskā datu pārraides tīkla izveidi noslēgšanu);
5. Nacionālā zinātniskās darbības portāls (risinājuma tehniskās specifikācijas izstrādi tiek plānots pabeigt 2014.gada augustā).

2.tabula. Valsts budžetā piešķirtie līdzekļi 2015.-2016.gadam (05.02.00 "Zinātnes bāzes finansējums")

|  |  |  |
| --- | --- | --- |
| Finansējuma mērķis | 2015.gadā (*euro*) | 2016.gadā (*euro*) |
| Science Direct | 785 892,33 | 864 481,58 |
| Scopus | 268 044,12 | 294 848,52 |
| **KOPĀ** | **1 053 936,45** | **1 159 330,10** |

Pārējo augstāk minēto risinājumu, kuru finansēšana pēc projekta ir jānodrošina centralizēti (no valsts budžeta līdzekļiem), uzturēšanai nepieciešamo finansējumu tika paredzēts plānot pēc risinājumu tehnisko specifikāciju izstrādes pabeigšanas un atbilstošu iepirkumu realizācijas.

3.tabula. Nepieciešamie valsts budžeta līdzekļi 2015.-2016.gadam

|  |  |  |
| --- | --- | --- |
| Finansējuma mērķis | 2015.gadā (*euro*) | 2016.gadā (*euro*) |
| Akadēmiskā datu pārraides tīkla uzturēšana (maģistrālais tīkls) | 206 123 | 412 245 |
| Koplietošanas piekļuve internetam  | 72 310 | 155 800 |
| Koplietošanas datu centra uzturēšana (ja partneri apmaksā tikai patērēto elektrību) | 86 280 | 193 150 |
| Zinātniskās darbības portāla uzturēšana | 12 500 | 30 000 |
| **KOPĀ** | **377 213** | **791 195** |

Nepieciešamo finanšu līdzekļu indikatīvais aprēķins un pamatojums visam pēcprojekta periodam un tā īpatsvars no kopējā bāzes finansējuma ir pieejams 1.pielikumā.

Būtiskas izmaiņas iepriekš plānotajā Akadēmiskā tīkla arhitektūrā un finansēšanas modelī tika veiktas 2013.gada jūnijā, kad, ņemot vērā projekta uzraudzības padomes ieteikumus, projekta vadības grupa mainīja iepriekš 2012.gada jūnijā pieņemto lēmumu izveidot trīs koplietošanas akadēmiskos datu centrus, apstiprinot viena centralizēta koplietošanas akadēmiskā datu centra izveidi, ko saskaņoja arī projekta uzraudzības padome. Pieņemot minētos lēmumus, gan projekta vadības grupa, gan uzraudzības padome ņēma vērā gan plānoto projekta investīciju apjomu, gan plānotās uzturēšanas izmaksas, gan plānoto datu centra pārvaldības un pakalpojumu sniegšanas modeli. Aprēķini liecināja, ka ieviešot vienu jaunu centralizēti pārvaldāmu koplietošanas datu centru, projekta investīcijas būtu mazākas nekā trīs datu centru izveidei ar līdzīgu plānoto tehnoloģiju jaudu. Arī infrastruktūras ekspluatācijas un atjaunošanas izmaksas uzturēšanas izmaksas vienam datu centram, kas būtu nepieciešamas rezultātu ilgtspējas nodrošināšanas periodā, būtu mazākas nekā trīs datu centru risinājuma gadījumā. Projekta vadības grupas un uzraudzības padomes apstiprinātais viena datu centra risinājums paredzēja, ka turpmāko datu centra uzturēšanu un atjaunošanu finansē centralizēti ministrija, izmantojot centralizētu zinātnes bāzes finansējuma atskaitījumu, datu centra pakalpojumu lietotājiem apmaksājot atbilstoši izmantotajam pakalpojumu apjomam tieši attiecināmas pakalpojumu izmaksas.

Izmaiņas datu centra risinājumā izraisīja nepieciešamību mainīt arī plānoto Akadēmiskā datu pārraides tīkla risinājumu. Šī risinājuma tehniskās specifikācijas izstrāde tika pabeigta 2014.gada sākumā, uzsākot atbilstošu iepirkuma procedūru, kura ir noslēgusies 2014.gada augustā.

Minēto koplietošanas akadēmisko datu centru ir nolemts izveidot Rīgas Tehniskās universitātes piedāvātajās telpās (nodotas bezatlīdzības lietošanā koplietošanas akadēmiskā tīkla datu centra izveidei), 2013.gada oktobrī – novembrī Latvijas Universitāte, Elektronikas un datorzinātņu institūts, kā arī virkne valsts zinātnisko institūtu izteica vēlēšanos izstāties no projekta, kas radīja risku projekta turpmākajai realizācijai. Tāpēc, 2013.gada decembrī projekta vadības grupa un uzraudzības padome apstiprināja turpmākās projekta aktivitāšu realizācijas, sadarbības projekta īstenošanā un tā rezultātu uzturēšanā principus. Ņemot to vērā, partneri, kuri izteica vēlēšanos izstāties no projekta, piekrita turpmākai līdzdalībai gan projekta īstenošanā, gan tā rezultātu uzturēšanā un attīstībā. Atbilstoši tam, kā koplietošanas (visu partneru vajadzībām) projektā tiek realizētas:

1. Akadēmiskā tīkla maģistrālā datu pārraides tīkla risinājuma ieviešana, t.sk. projekta partneru telpās izvietoto maģistrālā tīkla piekļuves punktu izveide;
2. Ministrija koplietošanas un kopvietošanas datu centra izveide;
3. Piekļuves nodrošināšana daudznozaru zinātniskās literatūras datu bāzēm Science Direct un Scopus;
4. Nacionālā zinātniskās darbības portāla izveide;
5. GEANT pieslēguma Eiropas un starptautiskajiem akadēmiskajiem tīkliem iekārtu modernizēšana;
6. Projekta konceptuālo risinājumu izstrāde tehniskās realizācijas un pārvaldības jomā un projekta saturiskā pārvaldība un publicitātes nodrošināšana.

Pārējās projekta aktivitātes tiek realizētas veicot uzlabojumus konkrētu projekta partneru infrastruktūrā. No minētajiem risinājumiem **centralizēti uzturami** (no valsts budžeta finansējuma) būtu šādi projekta rezultāti:

1. Akadēmiskā tīkla maģistrālā datu pārraides tīkla risinājuma ieviešana, t.sk. projekta partneru telpās izvietoto maģistrālā tīkla piekļuves punktu izveide (maģistrālā datu pārraides tīkla uzturēšanu nodrošina ministrija no valsts budžeta līdzekļiem.
2. Ministrijas koplietošanas datu centra izveidi un fiksētās uzturēšanas izmaksas veic ministrija no valsts budžeta līdzekļiem. Mainīgās uzturēšanas izmaksas sedz datu centra lietotāji, proporcionāli to saņemtajiem pakalpojumiem (pakalpojuma pašizmaksas (elektroenerģijas, darba spēks, telpas, transports, u.c. izmaksas), kur cenas noteikšanas metodoloģiju apstiprina padome). Precīzs pakalpojuma cenā ietveramo izmaksu apjoms tiks precizēts atbilstoši padomes apstiprinātajam cenu noteikšanas metodoloģijai.
3. Piekļuves nodrošināšana daudznozaru zinātniskās literatūras datu bāzēm Science Direct un Scopus (piekļuves nodrošināšanu daudznozaru zinātniskās literatūras datu bāzēm Science Direct un Scopus uzturēšanu nodrošina ministrija no valsts budžeta līdzekļiem.
4. Nacionālā zinātniskās darbības portāla izveide (Nacionālā zinātniskās darbības portāla uzturēšanu nodrošina ministrija no valsts budžeta līdzekļiem.

Daudznozaru zinātniskās literatūras datu bāzei Science Direct un citēšanas indeksu datu bāzei Scopus piekļuve tiek nodrošināta visiem projekta sadarbības partneriem, kuru lietotāju IP adrešu diapazoniem ir atvērta piekļuve minēto datu bāzu interneta vietnēs. Lai racionālāk izmantotu centralizēta finansējuma sniegtās iespējas, būtu nepieciešams piedāvāt par projekta sadarbības partneriem kļūt arī tām institūcijām, kas ir reģistrētas valsts zinātnisko institūciju reģistrā, bet vēl nav projekta sadarbības partneri.

Akadēmiskais datu pārraides tīkla risinājums paredz izveidot valsts mēroga maģistrālo datu pārraides tīklu (NREN), lai nodrošinātu iespēju visiem projekta partneriem piekļūt koplietošanas resursiem, lietot koplietošanas pakalpojumus, veidot savstarpējos datu pārraides savienojumus, piekļūt starptautiskajiem akadēmiskajiem tīkliem, kā arī Latvijas un starptautiskajiem interneta resursiem. Izstrādājot minēto risinājumu, tajā tika ietverta piekļuves nodrošināšana interneta resursiem, jo veiktā izpēte liecināja, ka jau tikai sešu partneru vajadzībām nepieciešamais interneta pieslēgums, katram to atsevišķi iegādājoties, izmaksātu vairāk kā 220 000,00 *euro* gadā, kas ir vairāk, nekā būtu nepieciešams to iegādājoties lielākā apjomā centralizēti visu partneru vajadzībām un piekļuvi nodrošinot caur akadēmiskā datu pārraides tīkla pieslēgumiem (aptuveni 156 000,00 *euro* gadā). Tāpēc Akadēmiskais datu pārraides tīkla risinājuma ietvaros tiek plānots to nodrošināt centralizēti visu partneru vajadzībām.

Koplietošanas akadēmiskā datu centra izveide tiek veikta, lai nodrošinātu iespēju visiem projekta partneriem, ņemot vērā to vajadzības, mūsdienu prasībām atbilstošā datu centrā izvietot savas iekārtas, neveidojot atsevišķus nelielus datu centrus, vai izmantot to kā rezerves datu centru, sava datu centra pakalpojumu darbības nepārtrauktības nodrošināšanai. Datu centrā tiks izvietots arī centrālais akadēmiskā datu pārraides tīkla piekļuves mezgls.

Nacionālā zinātniskās darbības portāla izveides ietvaros tiks veikta papildus nepieciešamo informācijas reģistru izveide, lai papildinot jau esošajos reģistros pieejamo informāciju, portālā iegūtu pilnīgu informāciju par akadēmisko un zinātnisko personālu, akadēmiskajā un zinātniskajā institūcijām, zinātniskajiem projektiem, finansējumu un tā izlietojumu. Tā ietvaros tiks nodrošināti maksimāli iespējama integrācija ar partneru institūciju reģistriem un datu bāzēm, lai nodrošinātu informācijas un pārskatu iesniegšanu maksimāli automatizētā, elektroniskā veidā.

1. **Akadēmiskā tīkla projekta īstenošanas statuss**

Uz informatīvā ziņojuma iesniegšanas brīdi ir veiktas visas nepieciešamās darbības, lai nodrošinātu projekta īstenošanu noteiktajos termiņos, t.sk.:

1. Noslēgusies akadēmiskā datu pārraides tīkla iepirkuma procedūra.
2. Noslēgusies akadēmiskā tīkla koplietošanas datu centra izveides iepirkuma procedūra.
3. Noslēgusies Teikas zinātnisko institūciju CAMPUS serveru un komunikāciju telpas modernizēšanas iepirkuma procedūra.
4. Noslēgusies koplietošanas zinātniskās programmatūras licenču (t.sk. SciFinder JSTOR) iegādes iepirkuma procedūras.
5. Noslēgtas vienošanās un sadarbības līgumi ar projekta sadarbības partneriem par projekta īstenošanu un rezultātu uzturēšanu.
6. **Priekšlikums turpmākajai rīcībai**
7. Ņemot vērā informatīvajā ziņojumā minēto, nepieciešams atbalstīt Akadēmiskā tīkla ilgtspējas nodrošināšanai pēc projekta noslēguma nepieciešamo izdevumu segšanu valsts budžeta apakšprogrammas 05.02.00 "Zinātnes bāzes finansējums" ietvaros, veicot nepieciešamos grozījumus tiesību aktos.
8. Ņemot vērā esošo projekta statusu, noteikto īstenošanas termiņu un izmaksu neatiecināmības risku, atbalstīt ministrijas līgumsaistību uzņemšanu par Akadēmiskā datu pārraides tīkla izveidi un nodrošināšanu, Akadēmiskā tīkla koplietošanas datu centra izveidi, zinātnisko datu bāzu licencēm un Nacionālā zinātniskās darbības portāla izveidi un uzturēšanu.

Izglītības un zinātnes ministre I.Druviete

Vīza:

Valsts sekretāre S.Liepiņa

28.08.2014 14:28

3324

J.Paiders

67047936, janis.paiders@izm.gov.lv

R.Kalvāns

67047918, rudolfs.kalvans@izm.gov.lv

V.Lejiņš

67047773, vairis.lejins@izm.gov.lv

*1.pielikums*

**Akadēmiskā tīkla ilgtspējas uzturēšanai nepieciešamā finansējuma indikatīvais aprēķins**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|   |   | **2015** | **2016** | **2017** | **2018** | **2019** | **2020** | **2021** | **2022** | **2023** | **2024** |
| **Jau pieprasītais papildu finansējums (EUR)** |   | **1 053 936**  | **1 159 330**  | **-** | **-** | **-** | **-** | **-** | **-** | **-** | **-** |
| 1 | Science Direct | 785 892  |  864 482  | **-** | **-** | **-** | **-** | **-** | **-** | **-** | **-** |
| 2 | Scopus | 268 044  | 294 849  | **-** | **-** | **-** | **-** | **-** | **-** | **-** | **-** |
| **Vēl nepieciešamā papildu finansējuma prognoze (EUR)** |   | **377 213**  | **791 195**  | **2 114 298**  | **2 295 856**  | **2 510 585**  | **2 709 378**  | **3 442 313**  | **3 513 046**  | **3 435 809**  | **3 677 412**  |
| 1 | Akadēmiskā datu pārraides tīkla uzturēšana (maģistrālais tīkls) | 206 123  | 412 245  | 412 245  | 412 245  | 420 490  | 428 900  | 821 478  | 638 227  | 455 152  | 464 255  |
|  | *Akadēmiskā datu pārraides tīkla uzturēšana (maģistrālais tīkls)* | *206 123*  | *412 245*  | *412 245*  | *412 245*  | *420 490*  | *428 900*  | *437 478*  | *446 227*  | *455 152*  | *464 255*  |
|  | *Akadēmiskā datu pārraides tīkla atjaunošana (tīkla iekārtas, statnes)\** |  |  |  |  |  |  | *384 000*  | *192 000*  |  |  |
| 2 | Koplietošanas piekļuve internetam  | 72 310  | 155 800  | 179 500  | 206 000  | 235 500  |  268 000  | 304 000  | 343 400  | 386 700  | 386 700  |
|   | *divi Latvijas/Starptautiskais interneta pieslēgumi, Gbit* | *2 x 10/2 Gbit*  | *2 x 10/3 Gbit*  | *2 x 10/4 Gbit*  | *2 x 10/5 Gbit*  |  *2 x 10/6 Gbit*  |  *2 x 10/7 Gbit*  |  *2 x 10/8 Gbit*  |  *2 x 10/9 Gbit*  |  *2 x 10/10 Gbit*  |  *2 x 10/10 Gbit*  |
| 3 | Koplietošanas datu centra uzturēšana (ja partneri apmaksā tikai patērēto elektrību) | 86 280 | 193 150 | 216 690 | 243 610 | 279 690 | 282 630 | 416 600 | 443 810 | 300 290 | 306 180 |
|  | *Elektroenerģija (tikai infr., sākotnēji pieaugums dēļ aizpildīšanas)* | *65 438* | *150 508* | *173 084* | *199 047* | *228 904* | *231 313* | *236 132* | *240 951* | *245 770* | *250 589* |
|  | *Telpas* | *-* | *-* | *-* | *-* | *5 259* | *5 314* | *5 425* | *5 536* | *5 646* | *5 757* |
|  | *Statnes* | *2 822* | *5 774* | *5 904* | *6 033* | *6 163* | *6 228* | *6 358* | *6 487* | *6 617* | *6 747* |
|  | *Dzesēšanas risinājums* | *7 897* | *16 157* | *16 520* | *16 883* | *17 246* | *17 428* | *17 791* | *18 154* | *18 517* | *18 880* |
|  | *Dzesēšanas risinājuma atjaunošana\**  | *-* | *-* | *-* | *-* | *-* | *-* | *-* | *149 402* | *-* | *-* |
|  | *Nepārtrauktās barošanas risinājums* | *4 269* | *8 734* | *8 930* | *9 126* | *9 322* | *9 420* | *9 617* | *9 813* | *10 009* | *10 205* |
|  | *Nepārtrauktās barošanas risinājuma atjaunošana\**  | *-* | *-* | *-* | *-* | *-* | *-* | *85 800* | *-* | *-* | *-* |
|  | *Dzēšanas risinājums* | *1 586* | *3 245* | *3 318* | *3 391* | *3 464* | *3 500* | *3 573* | *3 646* | *3 719* | *3 792* |
|  | *Dzēšanas risinājuma atjaunošana\**  | *-* | *-* | *-* | *-* | *-* | *-* | *20 201* | *-* | *-* | *-* |
|  | *Monitoringa risinājums* | *3 486* | *7 132* | *7 293* | *7 453* | *7 613* | *7 693* | *7 854* | *8 014* | *8 174* | *8 334* |
|  | *Monitoringa risinājuma atjaunošana\**  | *-* | *-* | *-* | *-* | *-* | *-* | *22 078* | *-* | *-* | *-* |
|  | *Vājstrāvas kabeļi* | *783*  | *1 601*  | *1 637*  | *1 673*  | *1 709*  | *1 727*  | *1 763*  | *1 799*  | *1 835*  | *1 871*  |
| 4 | Nacionālās zinātniskās darbības informācijas sistēmas uzturēšana | 12 500 | 30 000 | 30 600 | 31 212 | 31 836 | 32 473 | 33 122 | 33 785 | 34 461 | 35 150 |
| 5 | Science Direct *(ikgadējs pieaugums 10%)* | - | - | 950 930 | 1 046 023 | 1 150 625 | 1 265 687 | 1 392 256 | 1 531 482 | 1 684 630 | 1 853 093 |
| 6 | Scopus *(ikgadējs pieaugums 10%)* | - | - | 324 333 | 356 767 | 392 443 | 431 688 | 474 856 | 522 342 | 574 576 | 632 034 |
|   |   |   |   |   |   |   |   |   |   |   |   |
| **PAVISAM KOPĀ** |   | **1 431 149** | **1 950 525** | **2 114 298** | **2 295 856** | **2 510 585** | **2 709 378** | **3 442 313** | **3 513 046** | **3 435 809** | **3 677 412** |
| **Indikatīvais nepieciešamā finansējuma īpatsvars no kopējā bāzes finansējuma** | *Bāzes finansējuma apjomā ietverts arī papildus pieprasītais finansējums jauno politikas iniciatīvu ietvaros* | **5%** | **7%** | **6%** | **7%** | **8%** | **8%** | **11%** | **11%** | **11%** | **11%** |

*\* Atjaunošanas/modernizēšanas izmaksu segšanai pastāv varbūtība piesaistīt ne budžeta finansējumu.*